(VOVWORLD) -ມົດສະກູ ຄາດຄະເນເວລາຈັດກອງປະຊຸມສາກົນກ່ຽວກັບ ອາບການິດສະຖານ ໃນວັນທີ 20 ຕຸລາ.
ວັນທີ 07 ຕຸລາ, ທູດພິເສດຂອງທ່ານປະທານາທິບໍດີລັດເຊຍ Vladimir Putin ຮັບຜິດຊອບກ່ຽວກັບ ອາບການິດສະຖານ, ທ່ານ Zamir Kabulov ໃຫ້ຮູ້ວ່າ, ມົດສະກູ ຄາດຄະເນເວລາຈັດກອງປະຊຸມສາກົນກ່ຽວກັບ ອາບການິດສະຖານ ໃນວັນທີ 20 ຕຸລາ. ສຳນັກຂ່າວສານ Sputnik ໃຫ້ຮູ້ວ່າ, ທ່ານ Kabulov ໄດ້ຢັ້ງຢືນຕໍ່ບັນດານັກຂ່າວວ່າ ມົດສະກູ ໄດ້ເຊື້ອເຊີນຄະນະຜູ້ແທນ ຕາລີບານ ເຂົ້າຮ່ວມກອງປະຊຸມດັ່ງກ່າວ. ເຖິງຢ່າງໃດກໍ່ຕາມ, ທ່ານບໍ່ໄດ້ແຈ້ງຢ່າງລະອຽດວ່າຜູ້ໃດຈະນຳໜ້າຄະນະຜູ້ແທນນີ້.
ໃນເຫດການທີ່ກ່ຽວຂ້ອງ, ວັນທີ 07 ຕຸລາ, ທ່ານປະທານາທິບໍດີ Vladimir Putin ໄດ້ໂອ້ລົມທາງໂທລະສັບກັບຄູ່ຮ່ວມຕຳແໜ່ງ ຕັດຈີກິດສະຕັງ Emmomali Rakhamon. ຖະແຫຼງການຂອງຫ້ອງວ່າການປະທານາທິບໍດີ ຕັດຈີກິດສະຕັງ ໃຫ້ຮູ້ວ່າ, ການນຳ 2 ທ່ານໄດ້ປຶກສາຫາລືກ່ຽວກັບສະພາບການຄວາມໝັ້ນຄົງທີ່ປິ່ນອ້ອມ ການຜັນແປຫຼ້າສຸດຢູ່ ອາບການິດສະຖານ.